plato-philosophy.parmenides 138
καὶ μὴν τοιοῦτόν γε ὂν οὐδαμοῦ ἂν εἴη · οὔτε γὰρ ἐν ἄλλῳ οὔτε ἐν ἑαυτῷ εἴη . πῶς δή ; ἐν ἄλλῳ μὲν ὂν κύκλῳ που ἂν περιέχοιτο ὑπʼ ἐκείνου ἐν ᾧ ἐνείη , καὶ πολλαχοῦ ἂν αὐτοῦ ἅπτοιτο πολλοῖς · τοῦ δὲ ἑνός τε καὶ ἀμεροῦς καὶ κύκλου μὴ μετέχοντος ἀδύνατον πολλαχῇ κύκλῳ ἅπτεσθαι . ἀδύνατον . ἀλλὰ μὴν αὐτό γε ἐν ἑαυτῷ ὂν κἂν ἑαυτῷ εἴη περιέχον οὐκ ἄλλο ἢ αὑτό , εἴπερ καὶ ἐν ἑαυτῷ εἴη · ἔν τῳ γάρ τι εἶναι μὴ περιέχοντι ἀδύνατον . ἀδύνατον γάρ . οὐκοῦν ἕτερον μὲν ἄν τι εἴη αὐτὸ τὸ περιέχον , ἕτερον δὲ τὸ περιεχόμενον · οὐ γὰρ ὅλον γε ἄμφω ταὐτὸν ἅμα πείσεται καὶ ποιήσει · καὶ οὕτω τὸ ἓν οὐκ ἂν εἴη ἔτι ἓν ἀλλὰ δύο . οὐ γὰρ οὖν . οὐκ ἄρα ἐστίν που τὸ ἕν , μήτε ἐν αὑτῷ μήτε ἐν ἄλλῳ ἐνόν . οὐκ ἔστιν.ὅρα δή , οὕτως ἔχον εἰ οἷόν τέ ἐστιν ἑστάναι ἢ κινεῖσθαι . τί δὴ γὰρ οὔ ; ὅτι κινούμενόν γε ἢ φέροιτο ἢ ἀλλοιοῖτο ἄν · αὗται γὰρ μόναι κινήσεις . ναί . ἀλλοιούμενον δὲ τὸ ἓν ἑαυτοῦ ἀδύνατόν που ἓν ἔτι εἶναι . ἀδύνατον . οὐκ ἄρα κατʼ ἀλλοίωσίν γε κινεῖται . οὐ φαίνεται . ἀλλʼ ἆρα τῷ φέρεσθαι ; ἴσως . καὶ μὴν εἰ φέροιτο τὸ ἕν , ἤτοι ἐν τῷ αὐτῷ ἂν περιφέροιτο κύκλῳ ἢ μεταλλάττοι χώραν ἑτέραν ἐξ ἑτέρας . ἀνάγκη . οὐκοῦν κύκλῳ μὲν περιφερόμενον ἐπὶ μέσου βεβηκέναι ἀνάγκη , καὶ τὰ περὶ τὸ μέσον φερόμενα ἄλλα μέρη ἔχειν ἑαυτοῦ · ᾧ δὲ μήτε μέσου μήτε μερῶν προσήκει , τίς μηχανὴ τοῦτο κύκλῳ ποτʼ ἐπὶ τοῦ μέσου ἐνεχθῆναι ; οὐδεμία . ἀλλὰ δὴ χώραν ἀμεῖβον ἄλλοτʼ ἄλλοθι γίγνεται καὶ οὕτω κινεῖται ; εἴπερ γε δή . οὐκοῦν εἶναι μέν που ἔν τινι αὐτῷ ἀδύνατον ἐφάνη ; ναί . ἆρʼ οὖν γίγνεσθαι ἔτι ἀδυνατώτερον ; οὐκ ἐννοῶ ὅπῃ . εἰ ἔν τῴ τι γίγνεται , οὐκ ἀνάγκη μήτε πω ἐν ἐκείνῳ εἶναι ἔτι ἐγγιγνόμενον , μήτʼ ἔτι ἔξω ἐκείνου παντάπασιν , εἴπερ ἤδη ἐγγίγνεται ; ἀνάγκη . εἰ ἄρα τι ἄλλο πείσεται τοῦτο , ἐκεῖνο ἂν μόνον πάσχοι οὗ μέρη εἴη · τὸ μὲν γὰρ ἄν τι αὐτοῦ ἤδη ἐν ἐκείνῳ , τὸ δὲ ἔξω εἴη ἅμα · τὸ δὲ μὴ ἔχον μέρη οὐχ οἷόν τέ που ἔσται τρόπῳ οὐδενὶ ὅλον ἅμα μήτε ἐντὸς εἶναί τινος μήτε ἔξω . ἀληθῆ . οὗ δὲ μήτε μέρη εἰσὶ μήτε ὅλον τυγχάνει ὄν , οὐ πολὺ ἔτι ἀδυνατώτερον ἐγγίγνεσθαί που , μήτε κατὰ μέρη μήτε κατὰ ὅλον ἐγγιγνόμενον ; φαίνεται .
Lemmas: καί μήν τοιοῦτος γε εἰμί οὐδαμοῦ ἄν εἰμί · οὔτε γάρ ἐν ἄλλος οὔτε ἐν ἑαυτοῦ εἰμί . πῶς δή ; ἐν ἄλλος μέν εἰμί κύκλος που ἄν περιέχω ὑπό ἐκεῖνος ἐν ὅς ἔνειμι , καί πολλαχοῦ ἄν αὐτός ἅπτω πολύς · ὁ δέ εἷς τε καί ἀμερής καί κύκλος μή μετέχω ἀδύνατος πολλαχῆ κύκλος ἅπτω . ἀδύνατος . ἀλλά μήν αὐτός γε ἐν ἑαυτοῦ εἰμί ἄν ἑαυτοῦ εἰμί περιέχω οὐ ἄλλος ἤ ἑαυτοῦ , εἴπερ καί ἐν ἑαυτοῦ εἰμί · ἐν τις γάρ τις εἰμί μή περιέχω ἀδύνατος . ἀδύνατος γάρ . οὐκοῦν ἕτερος μέν ἄν τις εἰμί αὐτός ὁ περιέχω , ἕτερος δέ ὁ περιέχω · οὐ γάρ ὅλος γε ἄμφω αὐτός ἅμα πάσχω καί ποιέω · καί οὕτως ὁ εἷς οὐ ἄν εἰμί ἔτι εἷς ἀλλά δύο . οὐ γάρ οὖν . οὐ ἄρα εἰμί που ὁ εἷς , μήτε ἐν ἑαυτοῦ μήτε ἐν ἄλλος ἔνειμι . οὐ ὅστις δή , οὕτως ἔχω εἰ οἷος τε εἰμί ἵστημι ἤ κινέω . τίς δή γάρ οὐ ; ὅτι κινέω γε ἤ φέρω ἤ ἀλλοιόω ἄν · οὗτος γάρ μόνος κίνησις . ναί . ἀλλοιόω δέ ὁ εἷς ἑαυτοῦ ἀδύνατος που εἷς ἔτι εἰμί . ἀδύνατος . οὐ ἄρα κατά ἀλλοίωσις γε κινέω . οὐ φαίνω . ἀλλά ἆρα ὁ φέρω ; ἴσως . καί μήν εἰ φέρω ὁ εἷς , ἤτοι ἐν ὁ αὐτός ἄν περιφέρω κύκλος ἤ μεταλλάσσω χώρα ἕτερος ἐκ ἕτερος . ἀνάγκη . οὐκοῦν κύκλος μέν περιφέρω ἐπί μέσος βαίνω ἀνάγκη , καί ὁ περί ὁ μέσος φέρω ἄλλος μέρος ἔχω ἑαυτοῦ · ὅς δέ μήτε μέσος μήτε μέρος προσήκω , τίς μηχανή οὗτος κύκλος ποτέ ἐπί ὁ μέσος φέρω ; οὐδείς . ἀλλά δή χώρα ἀμείβω ἄλλοτε ἄλλοθι γίγνομαι καί οὕτως κινέω ; εἴπερ γε δή . οὐκοῦν εἰμί μέν που ἐν τις αὐτός ἀδύνατος φαίνω ; ναί . ἆρα οὖν γίγνομαι ἔτι ἀδύνατος ; οὐ ἐννοέω ὅπῃ . εἰ ἐν τις τις γίγνομαι , οὐ ἀνάγκη μήτε πω ἐν ἐκεῖνος εἰμί ἔτι ἐγγίγνομαι , μήτε ἔτι ἔξω ἐκεῖνος παντάπασι , εἴπερ ἤδη ἐγγίγνομαι ; ἀνάγκη . εἰ ἄρα τις ἄλλος πάσχω οὗτος , ἐκεῖνος ἄν μόνος πάσχω ὅς μέρος εἰμί · ὁ μέν γάρ ἄν τις αὐτός ἤδη ἐν ἐκεῖνος , ὁ δέ ἔξω εἰμί ἅμα · ὁ δέ μή ἔχω μέρος οὐ οἷος τε που εἰμί τρόπος οὐδείς ὅλος ἅμα μήτε ἐντός εἰμί τις μήτε ἔξω . ἀληθής . ὅς δέ μήτε μέρος εἰμί μήτε ὅλος τυγχάνω εἰμί , οὐ πολύς ἔτι ἀδύνατος ἐγγίγνομαι που , μήτε κατά μέρος μήτε κατά ὅλος ἐγγίγνομαι ; φαίνω .